钦定古今图书集成/理学汇编/学行典/第273卷 > 《逸民箴》江逌
## 钦定古今图书集成/理学汇编/学行典/第273卷 > 《逸民箴》江逌

至人应务，是统是营，乃制上下，以牧群生。君位孰在？
匪圣伊明，贤愚相奉，臣主以成。如彼百节，各役天形，
率兮委质，仰应一情，心膂有位，股肱有经，岂以处下，
为戚为荣，各安其所，举体用平。夫设爵列土，悬弓垂
旌，卑尊之级，贵贱之名，匪以恣物之役，实大猷而是。
处遁之士，奚眷于时？行矣先觉，捐俗长辞，明乎忧患，
故超尔不疑。解发灵崖，被褐弦丝。飘飘台上，轻举高
之。穆穆二仲，携策相期。盘幽隐寂，与物无治。凡厥后
来，顺乃所往。鉴兹俗累，戒于颠荡。无殉外物，心烦披
养。无弃恬旷，忧勤。是掌。林人司箴，敢进善党。